**PUBLISKAIS PAKALPOJUMA LĪGUMS Nr. PS 2016/12 – 2 - 21/2017– 1**

***Par juridiskajiem pakalpojumiem VSIA “Piejūras slimnīca”***

Liepājā, 2017.gada 02. janvāris

***Valsts Sabiedrība ar ierobežotu atbildību „Piejūras slimnīca”, reģistrācijas Nr. 40003343729****,* tās ***valdes priekšsēdētāja Aigara PUKA*** *un* ***valdes locekles Evijas SILIŅAS*** personās, kuras rīkojas saskaņā ar Statūtiem, turpmāk šā līguma tekstā saukta – *Pasūtītājs*, un **Z*vērināta advokāte Gunta Gulbe****,* ***XXXXXXXXXX,***  kura rīkojas saskaņā ar Statūtiem, turpmāk tekstā - *Izpildītājs*, saukti arī katrs atsevišķi – *Puse*, kopā – *Puses*, pamatojoties uz VSIA „Piejūras slimnīca” rīkotās iepirkuma procedūras saskaņā ar Publisko iepirkumu likuma 8.2panta *„Juridiskie pakalpojumi VSIA “Piejūras slimnīca””, identifikācijas Nr. PS 2016/12,*turpmāk šā līguma tekstā sauktas *Iepirkums,*  rezultātiem un *Zvērinātās advokātes Guntas Gulbes,* iesniegto piedāvājumu, noslēdz šādu līgumu, turpmāk tekstā – Līgums:

1. **Līguma priekšmets**
   1. **Pasūtītājs** uzdod, bet **Izpildītājs** apņemas sniegt juridiskos pakalpojumus *VSIA “Piejūras slimnīcai””, Jūrmalas iela 2, Liepāja;*

1.1.1sniegt atzinumus par līgumiem, lēmumu projektiem, nolikumiem, noteikumiem;

1.1.2. konsultēt dokumentācijas izstrādāšanas, kārtošanas un noformēšanas tiesiskos jautājumos;

1.1.3. piedalīties valdes sēdēs;

1.1.4. pārstāvēt Pasūtītāju valsts un pašvaldību iestādēs pēc valdes norīkojuma;

1.1.5. konsultēt valdi un darbiniekus juridiskos jautājumos;

1.1.6. pārstāvēt Pasūtītāju visās un visu instanču tiesās, sagatavot prasības, paskaidrojumus un citus Civilprocesa likumā noteiktos dokumentus;

1.1.7. sniegt konsultācijas sarežģītos civiltiesisko un administratīvo tiesību jautājumos, lai novērstu tiesāšanos.

1. **Izpildītāja tiesības un pienākumi**

2.1. Izpildīt darbu saskaņā ar šā Līguma priekšmetu kvalitatīvi un termiņos, ko nosaka pušu papildus vienošanās.

2.2. Pēc **Pasūtītāja** pieprasījuma sniegt pārskatu par šajā Līgumā paredzēto dar­­bu izpildes gaitu.

1. **Pasūtītāja tiesība un pienākumi**

3.1. **Pasūtītājs** apņemas sniegt  **Izpildītājam** informāciju un dokumentāciju, kas nepieciešama to darbu izpildei, ko nosaka šis Līgums.

3.2. **Pasūtītājam** ir pienākums samaksāt Izpildītājam atlīdzību par sniegto juridisko palīdzību šā Līguma noteiktajā kārtībā, apmērā un termiņos.

3.3. **Pasūtītājs** apņemas atlīdzināt **Izpildītājam** visus izdevumus, kas saistīti ar Izpildītāja pienākumu izpildīt saskaņā ar šo Līgumu.

3.4. Nepieciešamības gadījumā **Pasūtītājam** ir pienākums izsniegt **Izpildītājam** pilnvaru tādu juridisku darbību veikšanai, kuras saistītas ar šā Līguma izpildi.

1. **Norēķinu kārtība**

4.1. **Pasūtītājs** samaksā **Izpildītājam** līgumsummu par šī Līguma 1.1. punktā noteikto juridisko pakalpojumu sniegšanu **EUR 900,00 (deviņi simti *euro*)** un PVN 21% apmērā EUR 189,00 (viens simts astoņdesmit deviņus *euro*), kas kopā sastāda EUR 1 089,00 (viens tūkstotis astoņdesmit deviņus *euro*) **mēnesī.**

4.2. **Pasūtītāja** norēķini ar izpildītāju tiek veikti ar pārskaitījumu uz **Izpildītāja** norēķinu kontu 15 (piecpadsmit) dienu laikā pēc rēķina saņemšanas. Rēķinam jāpievieno akts par mēnesī veiktiem darbiem.

**5.Strīdu atrisināšana un pušu atbildība**

5.1. Puses risina strīdus, kas radušies saistībā ar šo Līgumu, saskaņā ar Latvijas Republikas normatīvajiem aktiem.

5.2. Puses ir atbildīgas par šā Līguma saistībām saskaņā ar spēkā esošajiem Latvijas Republikas normatīvajiem aktiem.

**6. Līguma stāšanās spēkā, grozīšanas, papildināšanas un laušanas kārtība**

6.1. Šis Līgums stājas spēkā tā parakstīšanas brīdī un ir spēkā līdz Pušu saistību pilnīgai izpildei.

6.2. Kopējais Līgumā paredzēto juridisko pakalpojumu sniegšanas **termiņš ir 24 (divdesmit četri) mēneši** no Līguma noslēgšanas brīža.

6.3. Šo Līgumu var grozīt, papildināt vai izbeigt pēc Pušu savstarpējas vienoša­nās rakstveidā.

6.4. **Pasūtītājs** var vienpusēji izbeigt šo Līgumu, ja **Izpildītājs** nepilda Līguma noteikumus, par to rakstveida paziņojot **Izpildītājam** 20 (divdesmit) dienas iepriekš.

6.5. **Izpildītājs** var vienpusēji izbeigt šo Līgumu, par to rakstveidā paziņojot **Pasūtītājam** 20 (divdesmit) dienas iepriekš.

**7.Citi noteikumi**

7.1. Ja kāds no Līguma noteikumiem zaudē juridisko spēku, tad tas neietekmē citus Līguma noteikumus.

7.2. Šis Līgums ir izstrādāts divos eksemplāros, katrs uz XXXXXX lapām, pa vienam katrai Pusei, katram no tiem ir vienāds juridiskais spēks.

**8.Pušu rekvizīti un paraksti**

|  |  |
| --- | --- |
| **PASŪTĪTĀJS:**  **VSIA „Piejūras slimnīca”**  XXXXXXXX  XXXXXXXX  XXXXXXXX  XXXXXXXX  XXXXXXXX  XXXXXXXX  XXXXXXXX  XXXXXXXX  XXXXXXXX | **IZPILDĪTĀJS:**  **Zvērināta advokāte Gunta Gulbe**,  XXXXXXXX  XXXXXXXX  XXXXXXXX  XXXXXXXX  XXXXXXXX  XXXXXXXX  XXXXXXXX  XXXXXXXX  XXXXXXXX |
|  |  |